KOMMISSIONEN FOR DE EUROPÆISKE FÆLLESSKABER 
Bruxelles, den 03.02.1997 
KOM(97) 26 endelig udg. 
97/0032 (ACC) 
Forslag til 
RÅDETS AFGØRELSE 
OM INDGÅELSE AF AFTALEN OM TOLDMÆSSIGT SAMARBEJDE 
I FORM AF BREVVEKSLING MELLEM 
DET EUROPÆISKE FÆLLESSKAB OG KONGERIGET NORGE 
(forelagt af Kommissionen) 

BEGRUNDELSE 
Rådet bemyndigede ved sin afgørelse af 25. oktober 1996 Kommissionen til at føre 
forhandlinger om en aftale om toldmæssigt samarbejde i form af brevveksling mellem 
Det Europæiske Fællesskab og Kongeriget Norge. 
Efter forhandlingerne med de norske myndigheder blev aftalens tekst paraferet den 20. 
november 1996. 
Aftalen fremsendes nu til Rådet med henblik på undertegnelse og indgåelse. 
Kommissionen finder, at den paraferede tekst er i overensstemmelse med de 
forhandlingsdirektiver, der blev vedtaget af Rådet den 25. oktober 1996. Som det blev 
aftalt ved vedtagelsen af forhandlingsdirektiverne indeholder forslaget til Rådet 
afgørelse om indgåelse af aftalen en række specifikke bestemmelser, herunder 
- en betragtning med henvisning til de berørte regioners særlige situation; 
- de finske og svenske toldmyndigheders forpligtelse til at påtage sig fuldt ansvar, 
herunder også finansielt ansvar, over for Fællesskabet for så vidt angår alle de 
handlinger, der er eller vil blive udført på deres vegne af de norske toldmyndigheder; 
- forpligtelsen for henholdsvis de norske toldmyndigheder og de finske og svenske 
toldmyndigheder til at indgå en administrativ ordning med henblik på aftalens 
gennemførelse og til at give Kommissionen notifikation om denne ordning. 
Rådet opfordres til at godkende indgåelsen af aftalen tilstrækkelig betids til, at den kan 
træde i kraft den 1. marts 1997. 
JQX 
FORSLAG TIL 
RÅDETS AFGØRELSE 
OM INDGÅELSE AF AFTALEN OM TOLDMÆSSIGT SAMARBEJDE 
I FORM AF BREVVEKSLING MELLEM 
DET EUROPÆISKE FÆLLESSKAB OG KONGERIGET NORGE 
RÅDET FOR DEN EUROPÆISKE UNION HAR -
under henvisning til traktaten or; oprettelse af Det Europæiske Fællesskab, særlig 
artikel 113, sammenholdt med artikel 228, stk. 2, første punktum, og artikel 228, stk. 3, 
første afsnit, 
under henvisning til forslag fra Konmissionen, og 
ud fra følgende betragtninger: 
De nationale ordninger om toldsamarbejde, der er indgået mellem Kongeriget Norge og 
Republikken Finland, på den ene side,\ og mellem Kongeriget Norge og Kongeriget 
Sverige, på den anden side, bør for så vidt angår spørgsmål, der henhører under 
Fællesskabets kompetence, erstattes af et fællesskabssystem; 
grænsesamarbejdsaftalerne medvirker til at fremme handelen og en effektiv fordeling af 
ressourcer mellem et begrænset antal grænsetoldsteder i regioner i den yderste periferi, 
hvilket især er til fordel for Republikken Finland og Kongeriget Sverige; sådanne 
regioner har en række særlige kendetegn med hensyn til geografi (yderst hårde 
klimatiske forhold, yderst lange grænseområder, store interne afstande, særdeles 
vanskelig adgang til visse områder) og til den meget beskedne befolkningstæthed og 
trafik, og disse særlige træk er nye i fællesskabssammenhæng og kræver speciel 
opmærksomhed, således at de pågældende regioner og deres økonomiske operatører 
ikke kommer til at lide herunder; 
den 25. oktober 1996 bemyndigede Rådet Kommissionen til på Fællesskabets vegne at 
føre forhandlinger om en aftale om toldmæssigt samarbejde i form af brevveksling 
mellem Det Europæiske Fællesskab og Kongeriget Norge; 
Republikken Finland og Kongeriget Sverige bør påtage sig fuldt ansvar, herunder også 
finansielt ansvar, over for Fællesskabet for alle handlinger, der er eller vil blive udført på 
deres vegne af de norske toldmyndigheder; 
de norske toldmyndigheder bør indgå en administrativ ordning med henholdsvis de 
finske og de svenske toldmyndigheder med henblik på aftalens gennemførelse og bør 
give Kommissionen notifikation om en sådan ordning; de finske og svenske 
toldmyndigheder bør aflægge beretning til Kommissionen om aftalens gennemførelse; 
aftalen om toldmæssigt samarbejde i form af brevveksling, som er blevet forhandlet af 
Det Europæiske Fællesskab og Kongeriget Norge, bør godkendes -
TRUFFET FØLGENDE AFGØRELSE: 
Artikel 1 
Aftalen om toldmæssigt samarbejde i form af brevveksling mellem Det Europæiske 
Fællesskab og Kongeriget Norge godkendes hermed på Fællesskabets vegne. 
Teksten til aftalen er knyttet til denne afgørelse. 
Artikel 2 
Republikken Finland og Kongeriget Sverige påtager sig fuldt ansvar, herunder også 
finansielt ansvar, over for Fællesskabet for alle handlinger, der er eller vil blive udført 
på deres vegne af de norske toldmyndigheder. 
Artikel 3 
1. De finske og de svenske toldmyndigheder skal hver især med de norske 
toldmyndigheder indgå en administrativ ordning med henblik på gennemførelsen af 
denne aftale. Der skal gives notifikation om disse ordninger til Kommissionen for 
De Europæiske Fællesskaber. 
2. De finske og de svenske toldmyndigheder skal hver især aflægge beretning til 
Kommissionen om gennemførelsen af aftalen. Med henblik herpå skal de forelægge 
Kommissionen en årlig rapport, medmindre det på grund af særlige 
omstændigheder er nødvendigt med yderligere rapporter. 
Artikel 4 
Kommissionen repræsenterer bistået af repræsentanter for medlemsstaterne Det 
Europæiske Fællesskab i det blandede udvalg, der er nedsat ved aftalens artikel 7. 
Artikel 5 
Formanden for Rådet bemyndiges hermed til at udpege de personer, der er beføjet til at 
undertegne aftalen med bindende virkning for Fællesskabet, og til at foranstalte den i 
aftalens artikel 11 omhandlede notifikation1. 
Artikel 6 
Denne afgørelse offentliggøres i De Europæiske Fællesskabers Tidende. 
Udfærdiget i Bruxelles, den 199 . 
På Rådets vegne 
Formand 
1 Aftalens ikrafttrædelsesdato vil blive offentliggjort i De Europæiske Fællesskabers Tidende af 
Rådets Generalsekretariat. 
AFTALE OM TOLDMÆSSIGT SAMARBEJDE 
I FORM AF BREVVEKSLING MELLEM 
DET EUROPÆISKE FÆLLESSKAB OG KONGERIGET NORGE 
A. Brev fra Det Europæiske Fællesskab 
Bruxelles, 
Hr 
Hermed fremsendes teksten til aftalen om toldmæssigt samarbejde mellem Det 
Europæiske Fællesskab og Kongeriget Norge. Vi har den ære hermed at bekræfte, at 
Det Europæiske Fællesskab accepterer aftalen. 
Vi ville være Dem taknemmelige, såfremt De vil bekræfte, om Norge accepterer aftalen. 
Aftalen mellem Det Europæiske Fællesskab og Kongeriget Norge vil derefter blive 
indgået i overensstemmelse med vedlagte tekst. 
Modtag, hr., forsikringen om min mest udmærkede højagtelse. 
For Det Europæiske Fællesskab 
A. Brev fra Kongeriget Norge 
Bruxelles, 
Hr , 
Vi har den ære hermed at anerkende modtagelsen af deres skrivelse, hvori De 
accepterer aftalen om toldmæssigt samarbejde mellem Det Europæiske Fællesskab og 
Kongeriget Norge. Deres skrivelse har følgende ordlyd: 
"Hermed fremsendes teksten til aftalen om toldmæssigt samarbejde mellem Det 
Europæiske Fællesskab og Kongeriget Norge. Vi har den ære hermed at 
bekræfte, at Det Europæiske Fællesskab accepterer aftalen. 
Vi ville være Dem taknemmelige, såfremt De vil bekræfte, om Norge accepterer 
aftalen. Aftalen mellem Det Europæiske Fællesskab og Kongeriget Norge vil 
derefter blive indgået i overensstemmelse med vedlagte tekst." 
Vi har den ære hermed at bekræfte, at Kongeriget Norge accepterer aftalen. 
Modtag, hr., forsikringen om min mest udmærkede højagtelse. 
For Kongeriget Norge 
AFTALE OM TOLDMÆSSIGT SAMARBEJDE 
MELLEM DET EUROPÆISKE FÆLLESSKAB OG KONGERIGET NORGE 
DET EUROPÆISKE FÆLLESSKAB 
OG 
KONGERIGET NORGE, 
SOM ØNSKER at lette samhandelen mellem Fællesskabet og Norge, 
SOM TAGER I BETRAGTNING, at ressourcerne til kontrollen med en overvejende 
beskeden varehandel og til overvågningen af de fælles grænser kan anvendes mere 
rationelt, 
SOM TAGER I BETRAGTNING, at dette kan opnås ved inden for rammerne af deres 
handelsmæssige forbindelser at indføre toldsamarbejdsordninger, der træder i stedet for 
de nationale ordninger, der er aftalt mellem Kongeriget Norge og Republikken Finland, 
på den ene side, og mellem Kongeriget Norge og Kongeriget Sverige, på den anden 
side, 
SOM TAGER I BETRAGTNING, at Norges ganske særlige situation som følge af 
geografiske, historiske, sociale og økonomiske faktorer gør det berettiget at indføre 
særordninger inden for det toldmæssige samarbejde -
ER BLEVET ENIGE OM FØLGENDE: 
Artikel 1 
Der indføres et toldmæssigt samarbejde mellem Det Europæiske Fællesskab og 
Kongeriget Norge i overensstemmelse med nedenstående bestemmelser. 
Artikel 2 
1. Det i artikel 1 omhandlede toldsamarbejde finder anvendelse på de toldsteder, der 
er opført i bilaget. 
2. Bilaget til denne afgørende udgør en integrerende del heraf. 
Artikel 3 
Ved de toldsteder, der er omhandlet i artikel 2, og på de i aftalen fastsatte 
betingelser bemyndiges de norske myndigheder til for og på vegne af de finske eller 
de svenske toldmyndigheder at udføre enhver form for kontrol og formaliteter for 
varer i henhold til Fællesskabets toldforskrifter for indførsel, udførsel, forsendelse 
og henførsel under alle former for toldprocedurer af varer mellem Fællesskabet og 
Norge. 
2. De forskrifter, der henvises til i stk. 1, er de forskrifter, der til enhver tid gælder i 
Fællesskabet. 
3. De i stk. 1 omhandlede kontroller og formaliteter omfatter ikke betaling af 
restitutioner eller andre beløb i henhold til den fælles landbrugspolitik. 
Artikel 4 
De norske toldmyndigheder indgår med henholdsvis de finske og de svenske 
toldmyndigheder en administrativ ordning med henblik på gennemførelsen af denne 
aftale. Der skal give notifikation om disse ordninger til Kommissionen for De 
Europæiske Fællesskaber. 
Artikel 5 
Repræsentanter for Fællesskabet kan gennemføre alle de nødvendige kontroller i 
overensstemmelse med følgende bestemmelser: 
a) Artikel 18 i Rådets forordning (EØF) nr. 1552/89 af 29. maj 1989 om 
gennemførelse af afgørelse 88/376/EØF, Euratom om ordningen for 
Fællesskabernes egne indtægter2, 
b) artikel 8 og 9 i Rådets forordning (EØF) nr. 729/70 af 21. april 1970 om 
finansiering af den fælles landbrugspolitik3, 
c) artikel 6 i Rådets forordning (EØF) nr. 595/91 af 4. marts 1991 om 
uregelmæssigheder og tilbagebetaling af beløb, der uberettiget er udbetalt inden for 
rammerne af finansieringen af den fælles landbrugspolitik samt om oprettelse af et 
informationssystem på dette område samt om ophævelse af forordning (EØF) nr. 
283/724, 
d) artikel 188 C i traktaten om oprettelse af Det Europæiske Fællesskab. 
Artikel 6 
Kongeriget Norge påtager sig de samme forpligtelser som EF-medlemsstaternes 
toldmyndigheder under udøvelsen af denne bemyndigelse og skal især iagttage 
bestemmelserne i Rådets forordning (EØF) nr. 1468/81 af 19. maj 1981 om gensidig 
bistand mellem medlemsstaternes administrative myndigheder og om samarbejde mellem 
disse og Kommissionen med henblik på at sikre den rette anvendelse af told- og 
landbrugsbestemmelserne5. 
2 EFT nr.L 155 af 7.6.1989, s. 1 
3 EFTnr. L 94 af 28.4.1970, s. 13 
4 EFTnr. L 67 af 14.3.T991, s. 11 
5 EFTnr. L 144 af2.6.1981, s. 1 
Artikel 7 
1. Der nedsættes et Blandet Udvalg, som skal være ansvarligt for forvaltningen af 
denne aftale og sikre en korrekt gennemførelse heraf. Det skal med henblik herpå 
fremsætte henstillinger. 
2. For at sikre en korrekt gennemførelse af denne aftale udveksler de kontraherende 
parter information og afholder på anmodning fra en af parterne konsultationer i Det 
Blandede Udvalg. 
3. Det Blandede Udvalg fastsætter selv sin forretningsorden. 
Artikel 8 
1. Det Blandede udvalg består af repræsentanter for de kontraherende parter. 
2. Det Blandede Udvalg handler efter fælles overenskomst. 
Artikel 9 
1. De kontraherende parter kan hver især opsige denne aftale ved notifikation til den 
anden kontraherende part. Denne aftale ophører med at være i kraft tolv måneder 
efter datoen for en sådan notifikation. 
2. Såfremt opsigelsen finder sted som følge af væsentligt svig, hvori myndighederne 
bærer en del af ansvaret, og der i notifikationen henvises udtrykkeligt hertil, 
nedsættes den i stk. 1 omhandlede periode på tolv måneder til tre måneder. 
Artikel 10 
Denne aftale gælder på den ene side for de områder, hvor traktaten om oprettelse af Det 
Europæiske Fællesskab finder anvendelse, og på de i denne traktat fastlagte betingelser, 
og på den anden side for Kongeriget Norges område. 
Artikel 11 
1. Denne aftale udfærdiges i to eksemplarer på dansk, engelsk, finsk, fransk, græsk, 
italiensk, nederlandsk, portugisisk, spansk, svensk, tysk og norsk, idet hver af disse 
tekster har samme gyldighed. 
2. Den godkendes af de kontraherende parter i overensstemmelse med deres 
respektive procedurer. 
3. Den træder i kraft den 1. marts 1997, forudsat at de kontraherende parter forud for 
denne dato har givet hinanden notifikation om, at de procedurer, der er nødvendige 
herfor, er afsluttet. Efter denne dato træder aftalen i kraft den første dag i den 
tredje måned efter en sådan notifikation 
Bestemmelserne i de bilaterale aftaler om toldmæssigt samarbejde, der er indgået 
mellem Kongeriget Norge og Republikken Finland, på den ene side, og mellem 
Kongeriget Norge og Kongeriget Sverige, på den anden side, ophører for så vidt 
angår spørgsmål, der henhører under Fællesskabets kompetence, med at være i 
kraft på datoen for denne aftales ikrafttræden. 
Udfærdiget i , den nitten hundrede og ****og halvfems 
For Det Europæiske Fællesskab 
For Kongeriget Norge 
Bilag 
TOLDSTEDER, SOM DER HENVISES TIL I ARTIKEL 2 
1. TOLDSTEDER MELLEM NORGE OG SVERIGE 
1.1 Toldsteder på norsk område 
- Junkerdal 
- Ørje 
- Østby 
- Svinesund 
- Vauldalen 
1.2 Toldsteder på svensk område 
- Åsnes 
- Bjørnfjell/ Narvik O 
2. TOLDSTEDER MELLEM NORGE OG FINLAND 
2.1 Toldsteder på norsk område 
- Neiden 
- Polmak 
2.2 Toldsteder på finsk område 
- Kilpisjaervi 
- Kivilompolo 
- Karigasniemi 
- Utsjoki 
(*) Beliggende på norsk område. 

ISSN 0254-1459 
KOM(97) 26 endelig udg. 
DOKUMENTER 
DA 11 02 13 
Katalognummer : CB-CO-97-023-DA-C 
ISBN 92-78-15187-4 
Kontoret for De Europæiske Fællesskabers Officielle Publikationer 
L-2985 Luxembourg 
Ao